hu hu hu hu hu hu hu hu hu hu hu hu hu hu fr hu hu hu hu hu hu hu hu en hu hu fr hu en hu fr hu fr hu fr hu fr hu en hu en hu en hu de hu hu hu hu hu hu fr hu fr hu fr hu en hu fr hu hu hu hu hu fr hu fr hu fr hu fr hu en hu hu es es en hu hu hu hu hu es hu hu en hu en hu hu de hu hu de hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es eo hu hu hu hu hu hu cs hu hu hu hu hu hu hu hu hu hu cs hu hu en hu en cs de hu hu hu hu hu en es hu es hu hu hu hu hu hu hu hu hu hu hu hu hu en hu hu hu hu hu hu en cs hu hu hu hu en cs de hu hu fi en pt sv pt hbs_lat fr de fr en fr es fr de fr ca fr zh fr fr de fr fr fr fr lb fr fr th nb fr als fa de fr fr fr de hu en en de be en en hu hu fr hu fi ca de sv ca fr ca ru pl de en it en nb fr eu fr es sv eo en de ta fr fr ca pt ja de vi oc en de fr fr es es nb nl fr de fr en lb en ca sv id fr it de fr eu en eu ur fr oc de hy fr ca fr en fr fr fr fr ro fr es fr en ca lb de ca zh it ca en fr es en fr fr ca fa es eu fr fr lb de ca fr fr ca de fr en nb fr nl de fr hy fr fr fr pt de fr en fr zh fr nl fr zh ca fr fr it en fr fr da fr hy fr fr fr en fr es en da fr zh fr ca de fr en en de en fr it en en en hu pl de oc en en fr ca ceb it zh hy ca ar fr pt pt fr lb de zh ja fr ca fr fr als hy da de fr es fr en de en en en hu de fr en gl fr en fr oc de es en fr fr de gl fr fr fr fr es fr fr es fr fr fr fr pt fr ja de fr fr fr lb hu en cs de hu hu es en sv hu fr ca de de en hu fi en de en fr en ja fr vi de ja zh fr es es nb ceb fr en en ur sv hy de ar de it fr oc en de fr nl fr fr nl it fr nl ja fr fr pl fr ur fr ca it fr en fr nl fa nl fr de ko fr fr eu eu es fr nl fr de fr en pt hu zh lb it en hu fr en it hu es en sv fr de de fr fr en hu sv ca en nl nl ru en hu en ca es en sv vi fr pt de ar de fr fr en eu fr eu it fr es en sv en en es ja de fr fr de nn pt ko nb ceb fr de fr pl en ur ar de fr eu en fr it ml de de fr fr fi en pt fr es ar ro et fr en es en ja it es tr fr fr da zh fr ca de nl fr oc de de de pt pt en pt ru ja en fr hu en cs de hu hu es en ca sv hu fi en de fr ca de de fr fr fr sv fr fr de zh fr fr de en en de de fr it de fr fr fr en nl it fr en en fr de fr de oc fr de de hu hu fr pl de it de de hu da da fr fr hu es en fr fr de hu fi ca hu en hu vi sv ca ca fr ca pms eu fr ru pl ko la tl fr en en it eu pl zh lv en de en hu hu pt ja it hu es nb en lb fa vi sv fr sv fr hy als fr en fr fr fr nb fr fr fr de da fr oc oc oc oc en zh fr fr fr fr fr fr en en it de fi de it en de en es pt ms hu fr fr es hu es it hu es de de pt th en es it es es en hu hu hu hu hu hu hu hu hu hu hu hu hu en cs de hu hu hu ro de en de fr fr de zh fr fr bn da fr lb zh ca fr ca fr vi ar fr en zh fr oc nb fr it pt fr da it it hu en en nl ja ja eu hu nl nl nl nl hu en sv ca pt it sco sv eo en de en en fr pt en es en ja de pt ga pt fr pt de pt fr es es tr nb pt fr pt fr en pl es en ru ja fr oc de sv fr ur fr fi fr fr fr it en lv ja en fr en fr it fr en fr pt fr fr pt fr nb fr fr fr fr lv fr en lb ca it vi nl en en fi en de ca ceb ca ja en fr nl da fr en vi pt fr oc ja de ca ja ca ca fr en zh nl hu hu de fr fr sv en fr hu lt gl en hu en it fr fr eu es es hu sv fr tr de hu hu nl hu hu hu hu en en sv ca ru de en fr fr eu fr hu hu hu hu hu hu hu hu hu hu hu nl hu hu hu hu hu pl hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. november 27.
Ugrás a navigációhoz Ugrás a kereséshez
Fényvillamos Budapesten a Batthyány téren 2013 decemberében
A karácsonyi fényvillamosok, adventi (fény)villamosok vagy egyszerűen csak fényvillamosok karácsony környékén szoktak közlekedni, Magyarországon minden villamossal rendelkező városban. Ezeket a járműveket kívül égősorral látják el, melyeket sötétedés után felkapcsolnak és díszkivilágításban közlekednek.
A karácsonyi fényvillamos[1] Magyarországon először 2009-ben Budapesten közlekedett. A szolgáltatás nevének helyesírása eleinte meglehetősen bizonytalan volt, írták nagybetűvel, köznévként, de idézőjelben is,[2] mára azonban letisztulóban van. Debrecenben a szolgáltatást adventi fényvillamosnak, Miskolcon adventi villamosnak, Szegeden fényvillamosnak hívják. A népnyelvben elterjedt a csillamos kifejezés használata is.
Szlovákiában, Pozsonyban is közlekedik a karácsonyi fényvillamos (szlovákul: Vianočná električka).
1.1 Nyomvonalak és heti menetrendi beosztás
A BKV 2009-ben bevezetett,[3] adventi-karácsonyi időszakban közlekedő, változó vonalakon és időpontokban járó, különszolgáltatású betétjárata. (2009-ben még „Karácsonyi villamos” néven szerepelt a BKV kiadványában.)[3] A szerelvény két darab, középkocsi nélkül kapcsolt UV-motorkocsiból áll, melyek külső oldalát apró izzókból álló világító fényfüzérek díszítik,[4] továbbá 2010 óta a motorkocsikat belső dekorációval is ellátják.[5] A betétjárat menetrendje általában a normál menetrendbe illeszkedik,[6] és normál BKV-díjszabással vehető igénybe. Az egyes idényekben évről évre változó villamosvonalakon, hét napjain gyakran naponta-kétnaponta változóan más-más nyomvonalon megy a járat.
Két fényvillamos a Jászai Mari téren 2010 januárjában
A „Karácsonyi villamos” (ekkor még ezen a néven) először 2009-ben közlekedett.[3] 2009. december 5.– 2010. január 6. között (december 24. kivételével) járt ekkor még csak a 2-es, illetve a 2A villamos vonalán az esti órákban.[3][7] Ebben az évben még szilveszterkor is közlekedett, sőt aznap egészen éjszakába nyúlóan.
A 2010-es idényben[6] a fényvillamos 2010. december 3. és 2011. január 2. között a késő délutáni-esti időszakban közlekedett a budapesti Duna-parti vonalakon, azaz hétfőn, szerdán, csütörtökön, szombaton és vasárnap a 2A, kedden és pénteken pedig a 19-es vonalán. December 24-én és december 31-én nem közlekedett.
A fényvillamos a 2011-es szezonban csütörtöktől vasárnapig a 2A (a Jászai Mari tér és a Boráros tér között), és hétfőtől szerdáig a 61-es villamos vonalán a Széll Kálmán tér és a Móricz Zsigmond körtér között felváltva járt 2011. december 9. és 2012. január 6. között a késő délutáni-esti időszakban.[8] Pénteken az esti órákban pedig „más és más városrész villamosvonalain csavarog[va]”[8] a Boráros térről eljutott Budafok-Kamaraerdőbe, majd bejárta Kispestet és Pestszenterzsébetet, de elrobogott Káposztásmegyerre és Kőbányára is. A villamos motorkocsikat a Zugló kocsiszín adta ki.
A 2012-es idényben (2012. december 9-től 2013. január 6-ig) a fényvillamos a 2A,[9] 19-es[10] és a 47-es[11] villamosok vonalain közlekedett.
2013-ban a 2-es villamos vonalán hétvégén, a 19-esen hétköznap közlekedett. (2013. december 6-tól 2014. január 6-ig, kivéve december 24-én és december 31-én.)[7]
2014-ben az előző évi útvonalak voltak, azzal a különbséggel, hogy akkor a 2-es villamos vonalán ment hétköznap, és a 19-es villamos vonalán ment hétvégén.[12]
2015-ben ismét közlekedett a 2-es villamos vonalán december 6. és 2016. január 6. között (kivéve december 11-12., 18-19., 24-26. és 31-től 2016. január 2-ig), illetve a 4-es (december 12-én, 24-én és január 2-án) és 47-es villamos vonalán (december 11-én).[13] 2016 januárjában pedig fotós nosztalgiajáratként indítottak egy szerelvényt egy igen hosszú, barangoló jellegű nyomvonalon, kifejezetten azok számára, akik fényképezni akarták a fényvillamost. Ez a járat a megállókban nem is állt meg.[14]
2016-ban a fényvillamos 2016. december 5. és 2017. január 6. között közlekedett, hétfőtől csütörtökig a 2-esen, pénteken a 19-esen, hétvégén pedig mindig más járaton.[15] A fényvillamos december 24-én és 31-én nem járt.
2017. november 30-ától 2018. január 7-éig újra közlekedett a fényvillamos, hétfőnként és keddenként a 2-es, szerdánként és csütörtökönként a 19-es, pénteken a 49-es vonalon, hétvégén pedig a város különböző járatain (14M, 17, 42, 47, 50, 56A, 59, 69).[16] A fényvillamos december 24-én és 31-én nem járt.
2018. november 29-étől 2019. január 6-áig közlekedett a fényvillamos. Hétfőnkén, keddenként és vasárnaponként a 2-es, szerdánként és csütörtökönként a 19-es, péntekenként pedig a 49-es vonalon. A fényvillamos szombatonként és egyes hétköznapi napokon a város többi villamosvonalán is feltűnt (14M, 42, 42-50 körjárat, 47, 50, 59B, 62A, 69).[17] A 3873-as és 3885-ös pályaszámú csatolt Ganz UV szerelvény 39 200 db LED-del lett feldíszítve, és egyúttal a BKV 50. születésnapját is hirdette.
2020. november 26-tól LED-fényekkel ellátott Ganz UV típusú villamos közlekedik a 2-es, 19-es, 42-es, 47-es, 49-es, 50-es, 56A, 59-es, 62A és 69-es vonalakon.[18]
Ebben az évben egy Ganz KCSV–7 típusú villamost (1347-es pályaszámú) is feldíszítettek LED-fényekkel, mely a 2-es és 2M vonalakon közlekedik. Szintén ünnepi kivilágítást kapott egy Tatra T5C5K típusú villamos, ami az 1-es, a 14-esen és az 56A járatokon közlekedik.[19][20]
Az Árkád megbízásából az 1511-es pályaszámú TW 6000 típusú villamos különleges külsővel és belsővel, Mikulásvillamos elnevezéssel a 3-as vonalon jár.[21]
KCsV6 típusú fényvillamos Debrecenben
Debrecenben egy KCSV6 és egy CAF villamos kap fényfüzért. Itt a villamosokat csak kívülről díszítik fel égősorral. A fényvillamosokra normál díjszabás vonatkozik. A fényvillamosok egész nap közlekednek. Menetrendje a DKV honlapján érhető el adventi időszakban.
Debrecenben 2013 óta közlekedik fényvillamos.[22] Ekkoriban a városnak még csak egy villamosvonala volt, az 1-es viszonylaton közlekedett fényvillamos. A kiszemelt jármű az 506-os pályaszámú Ganz KCSV–6 villamos volt.
A 2014-es szezonban ismét indult fényvillamos, de egy kis változással. Ekkor már elindult a 2-es villamos is, és megérkeztek Debrecenbe a CAF Urbos 3 típusú villamosok is. Először azonban hagyományőrző módon az 506-os villamos közlekedett fényvillamosként az 1-esen, de később, december 19-én[23] az 528-as CAF villamos is kapott égősort, mely a kettes vonalon futott. A CAF azonban egy szerencsétlen visszafogásnál szilveszterkor kisiklott a Kálvin téren, így azon a télen többé már nem is adták forgalomba fényvillamosként.
2015/16 telén a megszokott két jármű (506 és 528) újra fényvillamosok lettek. Érdekesség, hogy ekkor közlekedtek a fényvillamosok először egész nap. 2015. december 16-ától adventi fénytrolibusz is közlekedik Debrecenben.[24]
2016/17 telén szintén az 506 és 528 lettek a fényvillamosok.[25]
Ebben az évben is a megszokott módon két villamos, egy KCSV és egy CAF kaptak égősort, a megszokott stílusban, ebben az évben a két fényvillamos az 502-es és 528-as kocsik lettek. A 2018-2019-es év telén az előző évnek megfelelően alakult minden.
A 2015-ös villamos a Felső-Majláth végállomáson, 2015. december 8.
A 2015-ös villamos a Szinvapark megállóban
Miskolcon az 1-es villamos vonalán a Tiszai pályaudvar és Felső-Majláth között szokott közlekedni egy ČKD Tatra KT8D5 típusú villamos (az első évet leszámítva a 202-es pályaszámú nosztalgiavillamos). Itt külön egyediség, hogy a villamos nem csak egy fényfüzért kap, hanem különböző matricákat is az oldalára. Ezt a dekorációt az MVK Zrt. évről évre fejleszti. A Tatra villamos az év más időszakában menetrend szerinti forgalomban már nem közlekedik. A villamosra nem kell külön jegyet venni, a tömegközlekedés általános szabályai vonatkoznak rá.[26] Menetrendje az MVK Zrt. honlapján érhető el adventi időszakban.
2012/2013-ban egy piros Tátra, a 210-es közlekedett adventi villamosként főképp piros dekorációban.[27]
2013/2014-ben a 202-es villamos lett feldíszítve. Ekkor a díszítése legnagyobb részben sárga színű volt.[28]
2014/2015 telén újra a 202-es jármű kapta meg a karácsonyi díszítést, de a dekoráció nagyban különbözött a korábbitól. A villamost kívül-belül főként vörös színűre díszítették. Ekkor a közlekedési vállalat is elismerte, hogy az a villamos lett a legszebb a miskolci adventi villamosok történetében. További különlegessége, hogy néhány menet erejéig énekesek is tartottak előadást menet közben.[29]
2015/2016 telén a dekoráció még látványosabb lett: a bordó színű villamosra, melynek külsejét fehér, hópelyhekből álló fenyőfa, havas táj és aranyszín „Boldog karácsonyt, Miskolc!” felirat díszítette, kívülre összesen 200 méternyi fénycső, belülre egy kilométernyi fényfüzér került. A mennyezet csillagos eget idézett, a villamoson függönyök, kárpitozott ülések és kanapé, valamint egy elektromos kandalló is helyet kapott.[30] A villamos november 29-én, advent első vasárnapján indult, a város ünnepi kivilágításának felkapcsolásával egy időben,[31] és január 6-áig közlekedett.[26]
2016/2017 telén a város adventi villamosát ebben az évben belülről többek között csillagos égbolt és fényhóesés díszíti. A 2015-ben nagy sikert aratott elektromos látványkandalló és az előtte lévő kanapé most is megtalálható a villamoson.[32] Külső dekorációja havas tájon álló faházat idéz.
A villamos belseje (2016)
2017. december 3-án indult útnak a 2017/18-as tél adventi villamosa. A külső díszítésben ebben az évben a kék dominál, a festés havas fenyőfákkal teli esti tájat idéz, melyen fényfüzérből kirakott rénszarvasok repülnek. Belsejét elvarázsolt kastély ihlette, most is megvan a kandalló és a kanapé, emellett kovácsoltvas dekorációs elemekkel díszített hangulatvilágítás, Mikulás- és rénszarvasfigurák, valamint több száz méter díszítőszalag alkotja a dekorációt.[33] A villamos december 11-én egy szabálytalanul közlekedő BMW gépjárművel ütközött, de komolyabb kár csak az autóban esett, a villamos zavartalanul közlekedett tovább.[34]
Egy 2018. január 4-én lezárult internetes szavazáson tizenhét európai város közül a miskolcit választották meg Európa legszebb karácsonyi villamosának.[35][36]
A 2017-es villamos eleje
Hetedszerre is lett adventi villamos a városban; advent első vasárnapján, december 2-án indult, és 2019. január 6-áig közlekedik. Színvilága kék-ezüst-fehér, télies.[37]
A 2019-es villamos a Városház téren
A 2019-es adventi villamos kézzel készült dekorációja cukordíszítéses mézeskalácsházra emlékeztet, melyben búbos kemencét is kialakítottak, emellett bájos mesefigurák, Puszedli boszorkány és Zserbó cica díszítik.[38] A közlekedési vállalat igazi mézeskalácsból is elkészítette a villamos kicsinyített mását.[39] A villamoson több érdekes program várta az utazókat, december 6-án és 8-án Mikulás osztott ajándékot, december 16-án a Szépenszóló társulat lépett fel mesével és karácsonyi dalokkal, emellett minden adventi hétvégén élőzene volt.[38] December 22-én a villamoson forgatták a Holdviola Csillanó című dalának videoklipjét.[40] Az Európa legszebb karácsonyi villamosát évek óta megválasztó cseh MHD86.cz oldalon a miskolci villamos 2019-ben már harmadszor nyerte el az első helyet.[41] Az öt hét alatt, amíg közlekedett, a villamoson több mint kétszázezren utaztak. Az MVK-t több kritika is érte, amiért a villamos rendes, menetrend szerinti villamosként közlekedik, emiatt a végállomásokon azonnal el kell hagyni, és nem nagyon van esély fényképezni a belsejét. Január 5-én, közlekedésének utolsó előtti napján – ezen a napon a hónap első vasárnapján hagyományosan megrendezett főutcai régiségvásár miatt vágányzárat rendeltek el reggel 6:54 és délután 14:35 között – a villamost a Városház téren meg lehetett tekinteni.[38]
A 2020-as villamos a Villanyrendőrnél
A koronavírus-járvány miatt a járat elindításáról az önkormányzat előzetesen kikérte az utasok véleményét, a döntő többség a járat elindítására szavazott, így idén is útjára indult az ünnepi formában feldíszített villamos.[42] A jármű külseje az előző évben megismert mézeskalácsház maradt, a belső tér fő témája pedig a karácsonyi díszítések mellett Gombóc Artúr és a különféle édességek lettek.[43] A koronavírus miatt a jármű utasszámát maximum 120 főben határozták meg.[44] A dekoráció egyik témáját az idén 110 éves DVTK adja. A villamos az MHD86.cz nemzetközi szavazásán – negyedik alkalommal, több mint 3,45 millió szavazattal – idén is elnyerte az Európa legszebb karácsonyi villamosa címet.[45][46]
A 2021-22-es tél karácsonyi villamosa 2021. november 28-án indult. Külsején az előző két évből ismert mézeskalácsház-dekoráció maradt, a belső, arany színvilágú díszítés témáját a Disney 1991-es A szépség és a szörnyeteg című rajzfilmje adta; Belle, a Szörnyeteg és több más szereplő is megjelenik. Ez a 10. év, amikor karácsonyi villamos közlekedik.[47]
2016/2017 telén először indult fényvillamos Szegeden. Egy Tatra és egy Pesa villamosra tettek égősorokat. A villamosok a 2-es, a 3-as és a 4-es viszonylaton közlekednek.[48]
Pozsonyban egy ČKD Tatra T6A5 típusú villamos közlekedik minden évben a szlovák főváros utcáin december 6-ától december 30-áig (december 24. és december 25. kivételével).[49]
↑ [/hu/kozlemenyek/karacsonyi_villamos12_06 Karácsonyi fényvillamos]. (Hozzáférés: 2010. december 31.)
↑ Már 2009-ben, a szolgáltatás első évében találkozunk nagybetűs írásmóddal, és köznévként kisbetűvel is írva ugyanabban a dokumentumban. Ennek megfelelően a jelen szócikkben jelzett szókapcsolatként kezeljük, kivéve az idézetek esetét. A BKV villamosokon 2010-ben elhelyezett reklámplakátokon Karácsonyi „fényvillamos”-ként, azaz idézőjeles írásmóddal szerepel, a 2012-es menetrendben már idézőjel nélkül.
↑ a b c d Karácsonyi díszbe öltözött a BKV is (Hozzáférés: 2013-12-22)
↑ [/ujsag/2010_12_15/201023.pdf Kép a szerelvényről az Újbuda 2010. december 15-i számának címlapján], 2010. december 15. (Hozzáférés: 2010. december 31.)
↑ [1] Archiválva 2013. december 17-i dátummal a Wayback Machine-ben 7. old.
↑ a b [/ftp/bannerek/banner_kari_villamos.pdf A fényvillamos menetrendje a BKV honlapján]. (Hozzáférés: 2010. december 31.)
↑ a b Ötödik alkalommal indul útjára a fényvillamos Archiválva 2013. december 13-i dátummal a Wayback Machine-ben Hozzáférés: 2013. december 13.
↑ a b Újra itt a karácsonyi fényvillamos! Archiválva 2012. december 25-i dátummal a Wayback Machine-ben BKV honlap, hozzáférés 2012. december 30.
↑ A Karácsonyi fényvillamos 2A járatának menetrendje 2012-ben Archiválva 2013. január 20-i dátummal a Wayback Machine-ben. Hozzáférés: 2012. december 30.
↑ A fényvillamos 19-es vonali menetrendje 2012-ben Archiválva 2013. január 20-i dátummal a Wayback Machine-ben. Hozzáférés: 2013. január 12.
↑ A Karácsonyi fényvillamos 47-es járatának menetrendje Archiválva 2013. január 20-i dátummal a Wayback Machine-ben. Hozzáférés: 2013. január 12.
↑ Archivált másolat. [2015. március 15-i dátummal az eredetiből archiválva]. (Hozzáférés: 2015. március 17.)
↑ Fényvillamos 2015-ben Archiválva 2015. december 22-i dátummal a Wayback Machine-ben Hozzáférés: 2015. december 10.
↑ Január 9-én este fotós nosztalgiajáratként közlekedik a fényvillamos Archiválva 2016. január 31-i dátummal a Wayback Machine-ben (Hozzáférés: 2016. február 6.)
↑ Archivált másolat. [2016. december 2-i dátummal az eredetiből archiválva]. (Hozzáférés: 2016. december 2.)
↑ Archivált másolat. [2017. december 24-i dátummal az eredetiből archiválva]. (Hozzáférés: 2017. december 23.)
↑ Fényvillamos Budapesten 2018-ban. [2019. január 7-i dátummal az eredetiből archiválva]. (Hozzáférés: 2019. január 7.)
↑ A fényvillamos közlekedése. BKK. (Hozzáférés: 2020. december 6.)
↑ TATRA-villamos. BKK. (Hozzáférés: 2020. december 6.)
↑ KCSV-7. BKK. (Hozzáférés: 2020. december 6.)
↑ Az ÁRKÁD Mikulásjárat közlekedése. BKK. (Hozzáférés: 2020. december 6.)
↑ Idén először közlekedik Fényvillamos Debrecenben. [2015. április 2-i dátummal az eredetiből archiválva]. (Hozzáférés: 2015. március 18.)
↑ CAF fényvillamos Debrecenben
↑ Hírkereső - Dehir.hu-Napi top Archiválva 2015. december 22-i dátummal a Wayback Machine-ben (Hozzáférés: 2015. december 15.)
↑ DKV Debreceni Zártkörűen Működő Részvénytársaság. www.dkv.hu. [2016. december 2-i dátummal az eredetiből archiválva]. (Hozzáférés: 2016. december 1.)
↑ a b Idén is jár az adventi villamos Archiválva 2016. január 6-i dátummal a Wayback Machine-ben mvkzrt.hu, 2015. november 27.
↑ Adventi villamos Miskolcon (210)
↑ Adventi fényvillamos Miskolcon (202)
↑ Énekesek a miskolci adventi villamoson
↑ Függönyök és kandalló – Ütős lett a miskolci adventi villamos. [2016. január 5-i dátummal az eredetiből archiválva]. (Hozzáférés: 2015. december 27.)
↑ Vasárnaptól ismét jár Miskolcon az adventi villamos
↑ Csodaház lett Miskolc adventi villamosa | MVK - "Megbízható útitárs!". www.mvkzrt.hu. [2016. december 2-i dátummal az eredetiből archiválva]. (Hozzáférés: 2016. december 1.)
↑ Borsod Online: Tizenhat keréken guruló elvarázsolt kastély lett Miskolc adventi villamosa, 2017. december 3. (Hozzáférés: 2017. december 12.)
↑ Borsod Online: Adventi villamossal üttette ki magát egy BMW Miskolcon, 2017. december 12. (Hozzáférés: 2017. december 12.)
↑ ANKETA: Kde jezdí nejhezčí “Vánoční tramvaj”? Archiválva 2018. január 20-i dátummal a Wayback Machine-ben mhd86.cz
↑ A miskolci lehet Európa legszebb adventi villamosa. [2018. január 20-i dátummal az eredetiből archiválva]. (Hozzáférés: 2018. január 19.)
↑ Meseszép jégpalota, igazi műalkotás Miskolc Adventi Villamosa Archiválva 2018. december 24-i dátummal a Wayback Machine-ben MVK Zrt.
↑ a b c Hétfőn búcsúzik Európa legszebb adventi villamosa. MVK Zrt., 2020. január 3. (Hozzáférés: 2020. január 3.)
↑ Tervezgettük, milyen legyen az idei Adventi Villamos MVK Zrt., Facebook
↑ Holdviola – „Csillanó": karácsonyi klipforgatás az adventi villamoson. MiNap, 2019. december 21. (Hozzáférés: 2020. január 3.)
↑ A miskolci lett Európa legszebb Adventi Villamosa. MVK Zrt., 2020. január 3. [2020. január 4-i dátummal az eredetiből archiválva]. (Hozzáférés: 2020. január 3.)
↑ A miskolciak úgy döntöttek, az idén is legyen adventi villamos. 24.hu. (Hozzáférés: 2020. december 6.)
↑ Miskolcon már közlekedik Európa legszebb adventi villamosa. index.hu]. (Hozzáférés: 2020. december 6.)
↑ Adventi villamos, Miskolc. Programturizmus.hu, 2020. november 29. (Hozzáférés: 2020. december 13.)
↑ Szerdáig közlekedik Európa legszebb adventi villamosa. minap.hu. Miskolc: MIKOM (2021. jan. 4.) (Hozzáférés: 2021. jan. 4.)
↑ ANKETA: Kde jezdí nejhezčí “Vánoční tramvaj 2020”? (cseh nyelven). mhd86.cz
↑ Csodás mesevilágot idéz a jubileumi adventi villamos. Minap, 2021. november 27.
↑ Suhanó fények a szegedi estében: díszkivilágítást kaptak a villamosok. delmagyar.hu. (Hozzáférés: 2016. december 1.)
Miskolc Városi Közlekedési Zrt.
Az MVK Zrt. járműállománya
Lillafüredi Állami Erdei Vasút
A lap eredeti címe: „https://hu.wikipedia.org/w/index.php?title=Karácsonyi_fényvillamos&oldid=24422289”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 27., 20:33
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.